b'\n_START_ARTICLE_\nJo\xc5\xbee \xc5\xbdagar (slikar)\n_START_SECTION_\n\xc5\xbdivljenje in delo\n_START_PARAGRAPH_\n\xc5\xbdagar je leta 1904 kon\xc4\x8dal u\xc4\x8ditelji\xc5\xa1\xc4\x8de v Mariboru in bil do 1914 u\xc4\x8ditelj na de\xc5\xa1ki osnovni \xc5\xa1oli v Celju, vmes je od 1909\xe2\x80\x931913 \xc5\xa1tudiral na \xc5\xa1oli za uporabno umetnost in industrijo na Dunaju in hkrati obiskoval risarski te\xc4\x8daj. V letih 1914\xe2\x80\x931918 je bil vojak. Od 1918\xe2\x80\x931925 je u\xc4\x8dil risanje v Mariboru: na me\xc5\xa1\xc4\x8danski, od 1920 na realki in od 1922 na klasi\xc4\x8dni gimnaziji; od 1925 na me\xc5\xa1\xc4\x8danski \xc5\xa1oli v Ljutomeru. Po osvoboditvi 1945 se je vrnil v Maribor in se posvetil samo slikarstvu. Bil je \xc4\x8dlan Umetni\xc5\xa1kega kluba Grohar, katerega soustanovitelj je bil leta 1919._NEWLINE_Iz zgodnej\xc5\xa1ega \xc5\xbdagarjevega ustvarjalnega obdobja (do 1925) je ohranjenih malo slik. \xc5\xa0tevilnej\xc5\xa1a so dela iz drugega obdobja (po 1945), ko je dosegel ustvarjalni vrh. Razstavljal je s klubom Grohar v Mariboru 1918\xe2\x80\x931922, 1924\xe2\x80\x931925. Posmrtna pregledna razstava je bila 1957 v Mariboru.'